CELEX: 62012CN0575
Language: sl
Date: 2012-12-07 00:00:00
Title: Zadeva C-575/12: Predlog za sprejetje predhodne odločbe, ki ga je 7. decembra 2012 vložilo Administratīvā apgabaltiesa (Latvija) – AS „Air Baltic Corporation“ proti Valsts robežsardze

9.2.2013   
            
            
               SL
            
            
               Uradni list Evropske unije
            
            
               C 38/16
            
         Predlog za sprejetje predhodne odločbe, ki ga je 7. decembra 2012 vložilo Administratīvā apgabaltiesa (Latvija) – AS „Air Baltic Corporation“ proti Valsts robežsardze
   (Zadeva C-575/12)
   2013/C 38/24
   Jezik postopka: latvijščina
   
      Predložitveno sodišče
   
   Administratīvā apgabaltiesa
   
      Stranki v postopku v glavni stvari
   
   
      Tožeča stranka: AS „Air Baltic Corporation“
   
      Tožena stranka: Valsts robežsardze
   
      Vprašanja za predhodno odločanje
   
   
               1.
            
            
               Ali je člen 5 Uredbe (ES) št. 562/2006 Evropskega parlamenta in Sveta z dne 15. marca 2006 (1) o Zakoniku Skupnosti o pravilih, ki urejajo gibanje oseb prek meja (Zakonik o schengenskih mejah) treba razlagati tako, da je obstoj veljavnega vizuma v veljavni potni listini nujen pogoj za vstop državljanov tretjih držav?
            
         
               2.
            
            
               Ali iz določb Uredbe (ES) št. 810/2009 z dne 13. julija 2009 (2) o vizumskem zakoniku Skupnosti (Vizumski zakonik) izhaja, da razveljavitev potne listine, v kateri je nalepljena vizumska nalepka, razveljavi tudi vizum, izdan [zadevni] osebi?
            
         
               3.
            
            
               Ali so nacionalni predpisi, ki kot nujni pogoj za vstop državljanov tretjih držav določajo obstoj veljavnega vizuma v veljavni potni listini, v skladu z določbami Uredbe (ES) št. 562/2006 Evropskega parlamenta in Sveta z dne 15. marca 2006 o Zakoniku Skupnosti o pravilih, ki urejajo gibanje oseb prek meja (Zakonik o schengenskih mejah) in Uredbe (ES) št. 810/2009 z dne 13. julija 2009 o vizumskem zakoniku Skupnosti (Vizumski zakonik)?
            
         
      (1)  UL L 105, str. 1.
   
      (2)  UL L 243, str. 1.